《绿锦池为定侯赋》
明代·刘永之

官沼湛芳泉，红栊照绮钱。藻丝翻玉鲤，柳叶曳金蝉。

日护瑰文丽，云回碧甃圆。凌波乘洛佩，向月映湘弦。

树影浮觞近，花阴列籍连。鉴湖宾客在，共赋绿荷篇。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。